Залежныя тэрыторыі

**Залежныя тэрыторыі** — агульнае абазначэнне тэрыторый, якія знаходзяцца ў пэўнай палітычнай залежнасці ад якой-небудзь дзяржавы.

Існуюць розныя ступені і формы залежнасці, але асноўнай адметнасцю залежных тэрыторый з’яўляецца тое, што яны не лічацца часткай асноўнай ці мацерыковай тэрыторыі пэўнай дзяржавы. У той час, калі асноўная тэрыторыя дзяржавы знаходзіцца пад непасрэдным кантролем органаў улады, залежныя тэрыторыі маюць больш высокі ўзровень аўтаномнасці. Напрыклад, многія з залежных тэрыторый маюць адрозную ад дзяржавы-гаспадара прававую сістэму.

Акрамя таго, існуюць тэрыторыі, якія нельга назваць незалежнымі — да іх адносяцца спрэчныя і акупаваныя тэрыторыі, дзяржавы з урадам у выгнанні, альбо тэрыторыі, на якіх дзейнічаюць значныя аўтанамісцкія ці сепаратысцкія рухі.

## Спіс залежных тэрыторый 
#  Азорскія астравы: аўтаномны рэгіён Партугаліі ў Атлантычным акіяне
#  Аландскія астравы: аўтаномная правінцыя Фінляндыі, кіруецца на аснове спецыяльнага міжнароднага пагаднення
#  Амерыканскае Самоа: заморскае ўладанне (недалучаная тэрыторыя) ЗША (таксама вядомае як Усходняе Самоа)
#  Ангілья: заморская тэрыторыя Вялікабрытаніі
#  Аамынь (Макаа) — Спецыяльны адміністрацыйны раён Аамынь Кітайскай Народнай Рэспублікі: тэрыторыя, якая кіруецца Кітаем на аснове спецыяльнага міжнароднага пагаднення
#  Аруба: аўтаномная заморская тэрыторыя Каралеўства Нідэрландаў
#  Астравы Ашмар і Карцье — Тэрыторыя астравоў Ашмар і Карцье: вонкавая тэрыторыя Аўстраліі без сталага насельніцтва
#  Бермудскія астравы: заморская тэрыторыя Вялікабрытаніі
#  Банайрэ, Сінт-Эстатыус і Саба (Карыбскія Нідэрланды): асобыя абшчыны (заморская тэрыторыя) Нідэрландаў з 10 кастрычніка 2010 года
#  Брытанская Тэрыторыя ў Індыйскім Акіяне: заморская тэрыторыя Вялікабрытаніі (на астравах Чагас)
#  Віргінскія Астравы (Брытанскія) — Брытанскія Віргінскія Астравы: заморская тэрыторыя Вялікабрытаніі
#  востраў Бувэ: уладанне Нарвегіі
#  Віргінскія Астравы (ЗША) — Віргінскія астравы Злучаных Штатаў Амерыкі: заморскае ўладанне (недалучаная тэрыторыя) ЗША
#  Гвадэлупа: заморскі дэпартамент Францыі
#  Гвіяна — Французская Гвіяна: заморскі дэпартамент Францыі
#  Гернсі: каронная зямля Вялікабрытаніі, частка Нармандскіх астравоў
#  Гібралтар: заморская тэрыторыя Вялікабрытаніі
#  Ганконг (Сянган) — Спецыяльны адміністрацыйны раён Ганконг Кітайскай Народнай Рэспублікі: тэрыторыя, якая кіруецца Кітаем на аснове спецыяльнага міжнароднага пагаднення
#  Грэнландыя: залежная тэрыторыя (аўтаномны рэгіён) Даніі
#  Гуам: заморскае ўладанне (недалучаная тэрыторыя) ЗША
#  Джэрсі: каронная зямля Вялікабрытаніі, частка Нармандскіх астравоў
#  Кайманавы астравы — Кайманавы (Кайман) Астравы: заморская тэрыторыя Вялікабрытаніі
#  Канарскія астравы — аўтаномная супольнасць Іспаніі
#  в. Кліпертан: заморскае ўладанне Францыі без сталага насельніцтва; вылучаны з падпарадкавання Французскай Палінезіі з 21.02.2007
#  Какосавыя астравы — Тэрыторыя Какосавыя (Кілінг) Астравы: вонкавая тэрыторыя Аўстраліі
#  Кука астравы: самакіруемая тэрыторыя ў свабоднай асацыяцыі з Новай Зеландыяй
#  Кюрасаа: аўтаномная заморская тэрыторыя Каралеўства Нідэрландаў з 10 кастрычніка 2010 года
#  Мадэйра (астравы): аўтаномны рэгіён Партугаліі ў Атлантычным акіяне
#  Маёта: заморскі дэпартамент Францыі
#  Малыя Ціхаакіянскія Астравы ЗША — Малыя Ціхаакіянскія Аддаленыя Астравы (ЗША): заморскае ўладанне ЗША без карэннага насельніцтва (уключае в. Бейкер, атол Джонстан, в. Джэрвіс, в. Хаўлэнд, рыф Кінгмен, атол Мідуэй, атол Пальміра, в. Уэйк)
#  Марцініка: заморскі дэпартамент Францыі
#  Мелілья: аўтаномны горад Іспаніі ў Афрыцы (Міжземнае ўзбярэжжа Марока)
#  Мантсерат: заморская тэрыторыя Вялікабрытаніі
#  Мэн — Востраў Мэн: каронная зямля Вялікабрытаніі
#  в. Наваса: заморскае ўладанне ЗША без карэннага насельніцтва, аспрэчваецца Рэспублікай Гаіці
#  Ніуэ: самакіруемая тэрыторыя ў свабоднай асацыяцыі з Новай Зеландыяй
#  Новая Каледонія: заморская тэрыторыя Францыі
#  Норфалк — Востраў Норфалк: вонкавая тэрыторыя Аўстраліі
#  Астравы Каралавага мора: вонкавая тэрыторыя Аўстраліі без сталага насельніцтва
#  Піткэрн: заморская тэрыторыя Вялікабрытаніі
#  Пуэрта-Рыка — Садружнасць Пуэрта-Рыка: заморскае ўладанне (недалучаная тэрыторыя)
#  Рэюньён: заморскі дэпартамент Францыі
#  Ражства Востраў: вонкавая тэрыторыя Аўстраліі
#  Свальбард: тэрыторыя, якая кіруецца Нарвегіяй на аснове спецыяльнага міжнароднага пагаднення; уключае астравы Шпіцберген і Мядзведжы
#  Святой Алены Востраў: заморская тэрыторыя Вялікабрытаніі; уключае таксама астравы Трыстан-да-Кунья і востраў Узнясення
#  Паўночныя Марыянскія астравы — Садружнасць Паўночных Марыянскіх Астравоў (ЗША): заморскае ўладанне (недалучаная тэрыторыя) ЗША
#  Сен-Бартэльмі: заморская тэрыторыя Францыі, вылучана ў асобную тэрыторыю са складу Гвадэлупы 21.02.2007
#  Сен-Мартэн: заморская тэрыторыя Францыі, вылучана ў асобную тэрыторыю са складу Гвадэлупы 21.02.2007
#  Сен-П’ер і Мікелон: заморская тэрыторыя Францыі
#  Сеўта: аўтаномны горад Іспаніі ў Афрыцы (Міжземнае ўзбярэжжа Марока)
#  Сінт-Мартэн: аўтаномная заморская тэрыторыя Каралеўства Нідэрландаў з 10 кастрычніка 2010 года
#  Цёркс і Кайкас: заморская тэрыторыя Вялікабрытаніі
#  Такелау: залежная тэрыторыя Новай Зеландыі
#  Уоліс і Футуна — Астравы Уоліс і Футуна: заморская тэрыторыя Францыі
#  Фарэрскія астравы: залежная тэрыторыя (аўтаномны рэгіён) Даніі
#  Фалклендскія астравы — Фалклендскія (Мальвінскія) Астравы: заморская тэрыторыя Вялікабрытаніі, аспрэчваецца Аргенцінай
#  Французская Палінезія: заморская тэрыторыя Францыі
#  Французскія Паўднёвыя Тэрыторыі — Французскія Паўднёвыя і Антарктычныя Тэрыторыі: заморская тэрыторыя Францыі, уключае раскіданыя па Індыйскім акіяне астравы без сталага насельніцтва
#  Астравы Херд і Макдональд: вонкавая тэрыторыя Аўстраліі без сталага насельніцтва
#  Астравы Эпарсэ (Раскіданыя астравы): заморскае ўладанне Францыі, уключае астравы Басас-да-Індыя, Глар'ёз, Еўропа, Жуан дэ Нова (аспрэчваюцца Мадагаскарам) і Трамлен (аспрэчваецца Маўрыкіем); адміністрацыйна падпарадкаваны Французскім Паўднёвым і Антарктычным тэрыторыям
#  Паўднёвая Джорджыя і Паўднёвыя Сандвічавы астравы: заморская тэрыторыя Вялікабрытаніі, аспрэчваецца Аргенцінай
#  Ян-Маен — востраў Ян-Маен: уладанне Нарвегіі

У гэты спіс не ўключаны ваенныя і ваенна-марскія базы, якія знаходзяцца на тэрыторыі іншых дзяржаў.

Катэгорыя:Спісы краін